《次韵蚀韵》
宋代·叶茵

起来搔首夜如何，瞥见虾蟆影裹过。
幸自十分悬素魄，岂应一息驻妖魔。
光清於水尘难滓，色白如圭玷可磨。
休诵玉川艰险句，终篇比兴为元和。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。